pythainlp/thai-wiki-dataset-v3 huggingface dataset:
เขตผู้แทนพระสันตะปาปา

เขตผู้แทนพระสันตะปาปา (Apostolic vicariate) หรือมิสซัง เป็นเขตอำนาจทางอาณาเขตของคริสตจักรโรมันคาทอลิกที่ตั้งขึ้นในประเทศหรือแว่นแคว้นที่มีการเผยแพร่ศาสนาคริสต์แล้ว แต่ยังไม่ได้รับสถานะเป็น "มุขมณฑล"
ตามปกติแล้วทุกคริสตจักรท้องถิ่นจะต้องปกครองตนเองภายใต้การนำของผู้ปกครองคือมุขนายก แต่กรณีที่คริสตจักรเพิ่งตั้งใหม่ หรือยังมีจำนวนคริสตชนน้อย ยังไม่พร้อมที่จะปกครองตนเอง พระสันตะปาปาจะทรงถือสิทธิ์ปกครองคริสตจักรนั้น แล้วส่งผู้แทนหรือวิคาร์ (vicar) ไปทำหน้าที่ปกครองแทน ด้วยเหตุนี้จึงเรียกผู้ปกครองนั้นว่าผู้แทนพระสันตะปาปา  (apostolic vicar) (เพราะพระสันตะปาปาทรงสืบตำแหน่งมาจากอัครทูต (apostle)) บางตำราก็เรียกว่าประมุขมิสซัง หรือผู้แทนสันตะสำนัก  และเรียกเขตปกครองนั้นว่าเขตผู้แทนพระสันตะปาปา (apostolic vicariate) นอกจากนี้ยังนิยมเรียกในชื่ออื่นอีก เช่น มิสซัง (mission) เทียบมุขมณฑล หรือเขตปกครองโดยผู้แทนสันตะสำนักด้วย บุคคลที่ดำรงตำแหน่งผู้แทนพระสันตะปาปาโดยปกติจะได้รับแต่งตั้งให้เป็นมุขนายกเกียรตินาม (titular bishop) ด้วยเพื่อเป็นเกียรติในการทำงานและมีศักดิ์ศรีอย่างมุขนายกเขตมิสซังอื่นๆ
== มิสซังในประเทศไทย ==
ดูบทความหลักที่ โรมันคาทอลิกในประเทศไทย
ในยุคแรกๆที่มีการเผยแพร่ศาสนาคริสต์ในประเทศไทย พระสันตะปาปาได้ให้ตั้งมิสซังสยามขึ้นเมื่อปี พ.ศ. 2212 จวบจนยุครัตนโกสินทร์จึงให้แยกมิสซังสยามออกเป็น 2 มิสซังในปี พ.ศ. 2384 โดยอาณาจักรสยามและลาวอยู่ในส่วนของมิสซังสยามตะวันออก ต่อมาในปี พ.ศ. 2432 สันตะสำนักได้แยกลาวออกไปตั้งเป็นมิสซังลาว ต่อมาปี พ.ศ. 2484 พื้นที่ราชบุรีได้ถูกยกขึ้นเป็นมิสซัง ตามด้วยจันทบุรีก็ได้เป็นมิสซังในปี พ.ศ. 2487 ส่วนมิสซังลาวต่อมาเหลือพื้นที่เฉพาะภาคอีสานของไทยแล้วเปลี่ยนชื่อเป็นมิสซังท่าแร่ ต่อมาพื้นที่อุดรธานี และอุบลราชธานีได้แยกออกเป็นมิสซังอีก ทำให้ในช่วงท้ายยุคมิสซังคริสตจักรโรมันคาทอลิกในประเทศไทยประกอบด้วยมิสซังถึง 7 มิสซัง จนกระทั่งวันที่ 18 ธันวาคม พ.ศ. 2508 ทุกมิสซังที่มีอยู่ในประเทศไทยก็ถูกยกสถานะเป็นมุขมณฑลทั้งหมด ในปัจจุบันจึงไม่มีเขตผู้แทนพระสันตะปาปาอยู่ในประเทศไทย แต่ทางราชการไทยยังคงเรียกเขตเหล่านี้ว่าเขตมิสซัง เช่น เขตมิสซังกรุงเทพฯ เขตมิสซังท่าแร่-หนองแสง เป็นต้น
== อ้างอิง ==
เขตการปกครองของคริสตจักร
เพอร์ไลต์

หินเพอร์ไลต์ (Perlite) เป็นหินอสัณฐานภูเขาไฟที่มีปริมาณน้ำค่อนข้างสูง โดยเกิดจากการที่น้ำเข้าไปทำปฏิกิริยากับหินอ๊อบซิเดียน มักจะพบตามธรรมชาติ เมื่อถูกเผาจะเกิดการขยายตัว มีการนำมาใช้ในทางอุตสาหกรรม และเป็นผลผลิตทางการค้าที่มีประโยชน์ เนื่องจากคุณสมบัติที่มีน้ำหนักเบาหลังจากผ่านกระบวนการเผาไปแล้ว
==คุณสมบัติ==
หินเพอไลต์มีสมาตร คือ 7-16 เท่าของปริมาตรเดิม การขยายตัวทำให้หินมีความวาวมากขึ้น และส่งผลต่อการดูดซับฟองอากาศของหิน  หินเพอร์ไลต์ที่ไม่มีการขยายตัวแล้วจะมีความหนาแน่นประมาณ 1100 kg/m³  ส่วนหินเพอร์ไลต์ที่มีการขยายตัวแล้วจะมีความหนาแน่นเหลือประมาณ 30–150 kg/m³.
==การนำไปใช้ประโยชน์==
เนื่องจากการหินเพอร์ไลต์มีความหนาแน่นต่ำ และราคาถูกจึงถูกพัฒนานำไปใช้ในการค้า เช่น พลาสเตอร์น้ำหนักเบา ส่วนผสมของปูนซีเมนต์ ฉนวน  เป็นฝ้าเผดาน และ ตัวช่วยกรองในพืชสวน
สำหรับในด้านการเกษตรหินเพอร์ไลต์สามารถใช้ปรับปรุงดิน และยังใช้สำหรับปกคลุมผิวดิน เพื่อป้องกันการเสียหน้าดิน
หินเพอร์ไลต์เป็นตัวกรองคุณภาพที่ดีแล้วยังนำไปใช้เป็นดินเบา ซึ่งเป็นที่นิยมไปทั่วโลก หินเพอร์ไลต์ที่มีขนาดเล็กจะถูกนำไปใช้กับโรงหล่อเย็น เป็นส่วนผสมในปูนซีเมนต์ นำไปเป็นส่วนประกอบของเซรามิกส์ และยังใช้ในอุตสาหกรรมระเบิดด้วย
ในปี 2007  ตารางแสดงอัตราส่วนของการนำหินเพอร์ไลต์ไปใช้ประโยชน์
{|class="wikitable"
| อัตราส่วน || การนำไปใช้ประโยชน์
|-
| 60% ||การสร้างผลิตภัณฑ์ก่อสร้าง
|-
| 14% || ด้านเกษตรกรรม
|-
| 11% || ตัวกรองผลิตภัณฑ์
|-
|7.5% ||	ตัวช่วยกรอง
|-
| 7.5% || อื่น ๆ
|-
|}
== เพอร์ไลท์กับการเพาะปลูก ==

เพอร์ไลท์ไม่ทำปฏิกิริยาเคมีหรือไอออนิกใดๆ ดังนั้นจึงเป็นคุณสมบัติที่ปลอดเชื้อเหมาะสำหรับการเพาะเมล็ด ต้นกล้า หรือการปักชำกิ่ง เหมาะอย่างยิ่งสำหรับการปลูกพืชไร้ดิน (Hydroponics) เพอร์ไลท์ไม่พองตัวเหมือนฟองน้ำ มีน้ำหนักเบา สามารถอุ้มน้ำได้ 3-4 เท่า มีความหนาแน่นประมาณ 95 – 145 kg/m3 มีความสามารถในการอุ้มน้ำและระบายอากาศได้ดี มีการยุบตัวน้อย จึงทำให้รากต้นไม้เดินสะดวกดูดสารอาหารได้ดีอีกด้วย
==องค์ประกอบทั่วไปของหินเพอร์ไลต์==
70-75% ซิลิคอนไดออกไซด์ : SiO 2
12-15% อะลูมิเนียมออกไซด์ : Al 2 O 3
3-4% โซเดียมออกไซด์ : Na 2 O
3-5% โพแทสเซียมออกไซด์ : K 2 O
0.5-2% เหล็กออกไซด์ : Fe 2 O 3
0.2-0.7% แมกนีเซียมออกไซด์ : MgO
0.5-1.5% แคลเซียมออกไซด์ : CaO
3-5% เป็นน้ำหรือส่วนประกอบทางเคมีอื่นๆ(ที่สามารถติดไฟได้ จึงไม่สามารถวิเคราะห์ออกมาได้ว่าเป็นอะไร)
==แนวโน้มการผลิต==
ในปี 2005 กรีซเป็นประเทศที่มีการผลิตมากที่สุดในโลก รองลงมาเป็นจีน ญี่ปุ่น และตุรกี
ตารางแสดงการเปลี่ยนแปลงของราคาหินเพอร์ไลต์ตั้งแต่ปี 2001
{|class="wikitable"
| ปี || ราคาต่อตันในสหรัฐอเมริกา ($)
|-
| 2001 ||36.3
|-
| 2002 || 36.5
|-
| 2003 || 38.2
|-
|2004 || 41.8
|-
| 2005 || 40.5
|-
| 2006 || 42.9
|-
| 2007 || 51.6
|-
| 2008 || 60.0
|-
|}
==อ้างอิง==
^ Emulsion explosive composition containing expanded perlite United States Patent 4940497 <ref name="http://www.freepatentsonline.com/4940497.html"
^ a b c http://minerals.usgs.gov/minerals/pubs/commodity/perlite/mcs-2008-perli.pdf <ref name="http://minerals.usgs.gov/minerals/pubs/commodity/perlite/mcs-2008-perli.pdf"
^ "Perlite". U.S. Geological Survey Mineral Commodity Summaries,: 122–123. January 2006. <ref name="http://minerals.usgs.gov/minerals/pubs/commodity/perlite/perlimcs06.pdf"
==แหล่งข้อมูลอื่น==
The Perlite Institute
Perlite in Turkey World %68 Deposits in Turkey
หิน
ควีนสแควร์โยโกฮามะ

ควีนสแควร์โยโกฮามะ (クイーンズスクエア横浜; Queen's Square YOKOHAMA) เป็นศูนย์การค้าขนาดใหญ่ ที่เชื่อมต่อโดยตรงกับสถานีมินาโตมิไร ตั้งอยู่ที่โยโกฮามะ คานางาวะ ประเทศญี่ปุ่น ประกอบด้วยห้างสรรพสินค้า กับร้านอาหารมากมาย และเป็นศูนย์สินค้าแฟชั่นที่มีความหลากหลาย ตลอดจนมีโรงแสดงคอนเสิร์ต, โรงแรม และสำนักงานต่างๆ เป็นจำนวนมาก และเริ่มโครงการให้บริการในวันที่ 18 กรกฎาคม ค.ศ. 1997
== อาคาร ==
ศูนย์การค้าควีนสแควร์โยโกฮามะ แบ่งออกเป็นอาคารหลักสามอาคาร ซึ่งมีชื่อเรียกว่า อาคาร A, อาคาร B และอาคาร C โดยมีอาคาร A เป็นอาคารที่สูงที่สุด และอาคาร C เป็นอาคารที่ต่ำที่สุด และในชั้นที่ 17 ของแต่ละอาคารจะมีทางเดินเชื่อมถึงกัน
== อ้างอิง ==
== แหล่งข้อมูลอื่น ==
Queen's Square YOKOHAMA 
Queen's Square YOKOHAMA 
クイーンズスクエア横浜 アット! 
ศูนย์การค้าในประเทศญี่ปุ่น
สิ่งก่อสร้างในโยโกฮามะ
สองทรนงไม่ยอมให้โลกทรยศ

สองทรนงไม่ยอมให้โลกทรยศ (真心英雄; A Hero Never Dies; ความหมายของชื่อต้นฉบับ: True Heart Hero) เป็นภาพยนตร์ฮ่องกงแนวแอ็คชันอาชญากรรม-ดรามา จัดฉายครั้งแรกใน ค.ศ. 1998 และเป็นภาพยนตร์เรื่องแรกของมิลกีเวย์อิเมจที่กำกับโดยตู้ ฉีฟง
ภาพยนตร์ชุดดังกล่าวนำแสดงโดยหลี่หมิง และหลิว ชิงหวิน สองทรนงไม่ยอมให้โลกทรยศ เป็นภาพยนตร์ที่ว่าด้วยการนองเลือดของตัวเอกโดยมีมิตรภาพและการแข่งขันอยู่ระหว่างทั้งสองฝ่าย ท่ามกลางสงครามระหว่างแก๊ง ภาพยนตร์ชุดดังกล่าวได้รับการเปรียบเทียบกับภาพยนตร์ฮ่องกง ค.ศ. 1986 คือ โหด เลว ดี ที่ผู้ชายทั้งสองคนถูกทรยศโดยเจ้านายของพวกเขา
== เนื้อเรื่องย่อ ==
แจ็ค (รับบทโดยหลี่หมิง) เดินทางมายังประเทศไทย เพื่อเยี่ยมเจ้านาย เขาได้แวะหาหมอดูชาวไทย ซึ่งได้ทำนายว่าเขาจะตายในไม่ช้า แจ็คบอกว่าหมอดูทำนายผิดแล้วยิงปืนใส่เท้าของหมอดูด้วยความไม่พอใจ ในช่วงเวลาเดียวกันนี้ มาร์ติน (รับบทโดยหลิว ชิงหวิน) ผู้เป็นลูกน้องของหัวหน้าแก๊งมาเฟียคนละฝ่าย ได้ทำการพาพรรคพวกของตนบุกไปยังบ้านไม้ที่หัวหน้าของแจ็คซ่อนตัวอยู่ ทั้งสองฝ่ายปะทะกันอย่างดุเดือด ต่อมาทุกคนในบ้านไม้หลังนี้เสียชีวิตลง โดยเหลือแต่เพียงแจ็คกับมาร์ติน
เมื่อเดินทางกลับไปยังฮ่องกง แจ็คได้พบกับมาร์ตินซึ่งเป็นคู่ปรับเก่า ทั้งคู่ได้ประชันฝีมือด้วยทำลายแก้วไวน์ในบาร์โดยไม่ใช้อาวุธ
ต่อมา ทั้งคู่ถูกเจ้านายของตนหักหลัง ทั้งยังสูญเสียคนรักของตน นอกจากนี้ ฝ่ายมาร์ตินสูญเสียขาทั้งสองข้าง และมีความต้องการที่จะล้างแค้น แต่ไม่สำเร็จ เขาถูกยิงโดยสมุนของแก๊งมาเฟีย เมื่อแจ็ครับรู้ จึงพาร่างของแจ็คมาล้างแค้นโดยบุกไนท์คลับที่เหล่าร้ายตั้งรับอยู่ แล้วเรื่องราวทั้งหมดได้เป็นตำนานเล่าขานสืบมา
== เพลงประกอบภาพยนตร์ ==
ภาพยนตร์ชุดดังกล่าวมีเพลงประกอบเป็นทำนอง เพลงสุกี้ยากี้ ที่ชาวไทยคุ้นเคย โดยมีนักร้องหญิงขับร้องเป็นภาษาอังกฤษ ในฉากบาร์ และช่วงท้ายของเรื่อง
== รายชื่อนักแสดง ==
หลี่หมิง รับบทเป็น แจ็ค
หลิว ชิงหวิน รับบทเป็น มาร์ติน
== อ้างอิง ==
== แหล่งข้อมูลอื่น ==
Hong Kong Cinemagic entry
ภาพยนตร์ฮ่องกง
ภาพยนตร์ที่ออกฉายในปี พ.ศ. 2541
ภาพยนตร์ที่ถ่ายทำในประเทศไทย
ภาพยนตร์ที่กำกับโดย ตู้ ฉีฟง
สปิคูล

สปิคูล (Spicule) ในการศึกษาด้านฟิสิกส์สุริยะ หมายถึง ลำพลังงานในชั้นโครโมสเฟียร์ของดวงอาทิตย์ที่เปลี่ยนแปลงตลอดเวลา มีขนาดเส้นผ่านศูนย์กลางประมาณ 500 กิโลเมตร เคลื่อนที่ขึ้นสูงสู่ชั้นโฟโตสเฟียร์ด้วยความเร็วประมาณ 20 กิโลเมตร/วินาที ผู้ค้นพบคือคุณพ่อแองเจโล เซคชี แห่งหอดูดาววาติกัน กรุงโรม เมื่อปี ค.ศ. 1877
ปรากฏการณ์ของดวงอาทิตย์
ปรากฏการณ์ของดาวฤกษ์
โคโรนา

โคโรนา (Corona) คือพลาสมาชนิดหนึ่งในชั้นบรรยากาศของดวงอาทิตย์หรือวัตถุท้องฟ้าอื่น ๆ ที่แผ่พุ่งออกไปในอวกาศเป็นระยะทางหลายล้านกิโลเมตร สามารถมองเห็นได้ง่ายในเวลาที่เกิดสุริยุปราคา นอกจากนี้ยังสามารถสังเกตการได้จากกราฟโคโรนา มีรากศัพท์มาจากคำในภาษาละติน ซึ่งมีความหมายว่า "มงกุฎ" (crown)
== แหล่งข้อมูลอื่น ==
NASA description of the solar corona 
Coronal heating problem at Innovation Reports
NASA/GSFC description of the coronal heating problem
FAQ about coronal heating
Solar and Heliospheric Observatory, including near-real-time images of the solar corona
Coronal x-ray images from the Hinode XRT
nasa.gov Astronomy Picture of the Day July 26,  2009 - a combination of thirty-three photographs of the sun's corona  that were digitally processed to highlight faint features of a total eclipse that occurred in March 2006
Animated explanation of the core of the Sun  (University of Glamorgan)
Animated explanation of the temperature of the Corona  (University of Glamorgan)
Space,time,matter and vacuum: The Solar Corona. A sign of Quantum Gravity?(Spanish)
Alfvén waves may heat the Sun's corona 
New Clue May Solve Solar Mystery 
The Origins of Hot Plasma in the Solar Corona
Solar Interface Region - Bart de Pontieu (SETI Talks) Video
ดวงอาทิตย์
ปรากฏการณ์ของดวงอาทิตย์
ฟิสิกส์พลาสมา
ปัญหาทางดาราศาสตร์ที่ยังแก้ไม่ได้
เทศบาลเมืองเมืองปัก

เทศบาลเมืองเมืองปัก เป็นเทศบาลเมืองแห่งหนึ่งในอำเภอปักธงชัย จังหวัดนครราชสีมา ครอบคลุมพื้นที่บางส่วนของตำบลเมืองปัก และบางส่วนของตำบลธงชัยเหนือ มีประชากรในปี พ.ศ. 2560 จำนวน 14,121 คน
== ประวัติ ==
เทศบาลเมืองเมืองปักเป็นเทศบาลแห่งหนึ่งในจังหวัดนครราชสีมา ตั้งอยู่ในพื้นที่อำเภอปักธงชัย ในอดีตเป็นสุขาภิบาลที่มีชื่อว่า สุขาภิบาลเมืองปัก และได้มีการยกฐานะจากสุขาภิบาลเมืองปักเป็น เทศบาลตำบลเมืองปัก เมื่อวันที่ 25 พฤษภาคม พ.ศ. 2542 และในวันที่ 9 มีนาคม พ.ศ. 2555 กระทรวงมหาดไทยได้ยกฐานะเทศบาลตำบลเมืองปักเป็น เทศบาลเมืองเมืองปัก
== เขตการปกครอง ==
เทศบาลเมืองเมืองปักมีพื้นที่ 12.41 ตารางกิโลเมตร (ที่มา: ระบบสารสนเทศ  GIS ของสำนักงานโยธาธิการและผังเมืองจังหวัดนครราชสีมา) ประกอบไปด้วยพื้นที่ 14 ชุมชน 2 ตำบล คือ ตำบลเมืองปัก หมู่ที่ 1, 2, 3, 8, 10, 11, 12, 13, 14, 15, 17 และบางส่วนของตำบลธงชัยเหนือ
== ประชากร ==
ณ วันที่ 30 เมษายน พ.ศ. 2553 เขตเทศบาลเมืองเมืองปักมีจำนวนประชากรทั้งสิ้น 14,322 คน แยกเป็นชาย 6,813 คน หญิง  7,509 คน มีผู้นับถือศาสนาพุทธ ร้อยละ 99 มีจำนวนวัด 4 วัด ได้แก่ วัดกลางปักธงชัย วัดโพธิ์เมืองปัก วัดอัมพวัน และวัดโนนขุนชัย ประชากรในเขตเทศบาลเมืองเมืองปักส่วนใหญ่ประกอบอาชีพประเภทอุตสาหกรรมครัวเรือนและการเกษตร
== การศึกษา ==
สถานการศึกษาในเขตเทศบาล ได้แก่
โรงเรียนปักธงชัยประชานิรมิต
โรงเรียนปักธงชัยชุณหะวัณวิทยาคาร
โรงเรียนมารีย์ธงชัย
โรงเรียนอนุศาสน์วิทยา
โรงเรียนสายมิตรปักธงชัย 7
== การขนส่ง ==
เทศบาลเมืองเมืองปักมีเส้นทางการคมนาคมติดต่อกับอำเภอและจังหวัดใกล้เคียงรวมทั้งกรุงเทพมหานคร ซึ่งทำเลที่ตั้งของเทศบาลเมืองเมืองปักนับได้ว่าเป็นประตูสู่ภาคตะวันออก สามารถสัญจรไปมาได้โดยสะดวก โดยทางรถยนต์คือ ทางหลวงแผ่นดินหมายเลข 304
ถนนสายหลักที่ใช้เป็นเส้นทางคมนาคมสัญจรไปมาภายในเขตเทศบาลเมืองเมืองปัก คือ ถนนสืบศิริ (ทางหลวงแผ่นดินหมายเลข 304 เดิม) ถนนศรีพลรัตน์ ถนนเทพธงชัย ถนนนิวาสดำเนิน ถนนนิวาสวัฒนกิจ ถนนประชาอุทิศ
== อ้างอิง ==
== แหล่งข้อมูลอื่น ==
เมืองปัก
เมืองปัก
สิรินทร์ ก่อเกียรติ

สิรินทร์ ก่อเกียรติ หรือชื่อเดิมว่า  รุจิภาส ก่อเกียรติ  (ชื่อเล่น : เมย์) เกิด 27 พฤษภาคม พ.ศ. 2532) เป็นนักแสดง นางแบบ ชาวไทย บทบาทที่ได้รับ มักจะรับบทนางร้ายอยู่เสมอ
== การศึกษา ==
ด้านการศึกษา สิรินทร์ศึกษาระดับประถมศึกษา ป.1 ถึงมัธยมศึกษาชั้นที่ 6 จากโรงเรียนนวมินทราชินูทิศ บดินทรเดชา จบการศึกษาระดับปริญญาตรี คณะนิเทศศาสตร์ มหาวิทยาลัยเกษมบัณฑิต ปี 2562 และได้ศึกษาทางด้านจิตวิทยา ที่มหาวิทยาลัยเกษมบัณฑิต
หลังจากได้เซ็นสัญญากับค่ายเอ็กแซ็กท์ ได้ย้ายสังกัดมาเซ็นกับทางช่อง 7 เมื่อ พ.ศ. 2560 หลังย้ายมาได้แสดงละครเรื่อง วิหคหลงลม และ นางทิพย์
== ผลงาน ==
=== ละครโทรทัศน์ ===
ผลงานในฐานะนักแสดงเอ็กแซ็กท์
{|class="wikitable"
! ปี พ.ศ. !! เรื่อง !! บทบาท !! ออกอากาศ
|-
| rowspan = "5" | 2555 ||น้ำขึ้นให้รีบรัก || โบนัส ||rowspan="3"|ช่อง 5
|-
|  ลิขิตฟ้าชะตาดิน || คนรักของดินทร์  (รับเชิญ)
|-
|  มารยาริษยา || จาจ้า (รับเชิญ)
|-
|  สาวน้อย || ช่อผกา ||ช่อง 9
|-
|  บ่วงรัก || ชนกนันท์ (นก) || rowspan="4" |ช่อง 5
|-
| rowspan = "2" | 2556 || สุดสายป่าน || อิ่มใจ
|-
| จ้าวพายุ || สราลัย
|-
| rowspan = "1" | 2557 || เล่ห์นางฟ้า || ปีวรา
|-
| rowspan = "5" | 2559 || ขอโทษที่รักเธอ || จีจี้  (รับเชิญ) ||rowspan="7"|ช่องวัน
|-
|กรุงเทพ..มหานครซ้อนรัก ||สายไหม (รับเชิญ)
|-
| เพชฌฆาตดาวโจร || จูดี้ / จู
|-
|  Encore 100 ล้านวิว ตอน เกมกระชากรัก ||เม
|-
| ร่างใหม่...หัวใจเดิม || จันทร์แรม (จันทร์)
|-
| rowspan = "2"| 2560 ||เกมมายา || แพรว (นางร้ายรับเชิญ)
|-
|  เธอคือพรหมลิขิต || จูน (รับเชิญ)
|-
|}
ผลงานในฐานะนักแสดงช่อง 7 HD
{|class="wikitable"
! พ.ศ. !! เรื่อง !! บทบาท
|-
|rowspan = "5" | 2561 ||  วิหคหลงลม || ม.ร.ว.ภรณ์ภิรมย์ เทวฉัตร (หญิงเล็ก)
|-
|   พันธกานต์รัก || บุษบาบรรณ (บันนี่)
|-
|  ดอกหญ้าในพายุ || หญิงเป็ด (รับเชิญ)
|-
|  รักสุดปลายนวม || พี (รับเชิญ)
|-
|  นางทิพย์ || ดร.ชาดา (ปัจจุบัน) / นิ่ม (อดีต)
|-
|rowspan = "1" | 2562  || พรายพิฆาต || หมวดรุ้ง
|-
|rowspan = "2" | 2563   || กาเหว่า || บุหรง
|-
|สะใภ้อิมพอร์ต  || รตี
|-
| rowspan="2" | 2564 || กู้ภัยอาสารัก|| แคท
|-
| คทาสิงห์ || อติพร
|-
| rowspan="3" | 2565 ||สามีชั่วคืน|| ภัทรีวรรณ เฉลิมชัยวรศักดิ์
|-
|เสาร์ 5|| บาร์บาร่า
|-
|ป้อมปางบรรพ์
|เอื้องฟ้า
|-
| rowspan="3" |2566
|เพลิงไพร
|ทิพย์
|-
|คุณแม่แก้ขัด
|
|-
|ลางปริศนา
|แพรวิไล
|}
=== ละครสั้น ===
ฟ้ามีตา ตอน สะใภ้คนรวย (21 เมษายน 2561) รับบท ตอง
ฟ้ามีตา ตอน ปีเก่า เพื่อนเก่า  (29 ธันวาคม 2561) รับบท ปราง
ฟ้ามีตา ตอน แค่สั่งสอน  (19 กันยายน 2563) รับบท หนง
ฟ้ามีตา ตอน หล่อแล้วยังไง (30 กรกฎาคม 2565) รับบท เอิ๊ก
=== ละครซีรีส์ / ซิตคอม ===
=== ภาพยนตร์ ===
อยากได้ยินว่ารักกัน (2553) – หนอ
=== มิวสิกวิดีโอ ===
"คนเคียงข้าง" – แบล็คเฮด
"คนเอาแต่ใจ" – Monkey Rock (ตี๋-มิวสิก)
"ตัวสำรอง" – Calories Blah Blah
"สุดที่รัก" – Monkey Rock (ตี๋-มิวสิก)
"อยากได้ยินว่ารักกัน" – ดา-เอ็นโดรฟิน
"ที่ว่างของความเสียใจ" – นัตตี้
"ทางเลือก" – แม็ค AF6
"ไม่รู้จะอธิบายยังไง" – Potato
== อ้างอิง ==
== แหล่งข้อมูลอื่น ==
นักแสดงหญิงชาวไทย
บุคคลจากคณะนิเทศศาสตร์ มหาวิทยาลัยเกษมบัณฑิต
บุคคลจากโรงเรียนนวมินทราชินูทิศ บดินทรเดชา
นักแสดงสังกัดช่อง 7
พุทธศาสนิกชนชาวไทย
มุขนายกเกียรตินาม

มุขนายกเกียรตินาม (Titular bishop) หรือทับศัพท์ว่าทิทิวลาร์บิชอป ชาวไทยคาทอลิกเรียกว่าพระสังฆราชเกียรตินาม คือบาทหลวงที่ได้รับแต่งตั้งจากพระสันตะปาปาให้เป็นมุขนายก แต่ไม่มีมุขมณฑลปกครองเพราะมุขมณฑลที่ได้รับดูแลนั้นไม่มีอยู่แล้วในปัจจุบัน การตั้งให้เป็นมุขนายกจึงเป็นการดำรงตำแหน่งไว้เป็นเกียรติในการทำงาน นอกจากนี้มุขนายกเกียรตินามยังใช้หมายถึงมุขนายกอื่น ๆ ที่ไม่ใช่มุขนายกประจำมุขมณฑลด้วย
== ความเป็นมา ==
ในอดีตมีหลายเมืองรอบทะเลเมดิเตอร์เรเนียนที่ประชาชนนับถือคริสต์ศาสนาโดยมีมุขนายกเป็นผู้นำทางศาสนา ต่อมาอาณาจักรอิสลามได้ขยายตัวเข้ามายึดครองพื้นที่เหล่านั้น ทำให้บรรดามุขนายกถูกขับออกจากมุขมณฑลของตน หลายท่านย้ายไปช่วยงานมุขนายกประจำมุขมณฑลอื่นโดยหวังว่าวันข้างหน้าอาจจะได้กลับไปประจำที่มุขมณฑลเดิมของตน แม้มุขนายกเหล่านั้นจะไม่มีมุขมณฑลในความรับผิดชอบแล้ว แต่ก็ยังดำรงตำแหน่งมุขนายกอยู่จนตลอดชีวิต สมเด็จพระสันตะปาปาลีโอที่ 10 จึงรักษานามมุขมณฑลต่าง ๆ ไว้ โดยการแต่งตั้งมุขนายกประจำมุขมณฑลนั้นสืบต่อมา (แม้ว่าตัวมุขมณฑลนั้นจะไม่มีอยู่แล้วก็ตาม)
บาทหลวงที่ถือว่าเป็นมุขนายกเกียรตินามมีดังต่อไปนี้
บาทหลวงที่ดำรงตำแหน่งประมุขมิสซัง (apostolic vicar)
บาทหลวงที่ดำรงตำแหน่งมุขนายกผู้ช่วย (auxiliary bishop)
บาทหลวงที่ดำรงตำแหน่งมุขนายกรอง (coadjutor bishop)
เอกอัครสมณทูต (nuncio) คือเอกอัครราชทูตของสันตะสำนักที่ถูกส่งไปประจำยังประเทศต่าง ๆ
บาทหลวงที่มีตำแหน่งการบริหารในสันตะสำนักซึ่งเป็นองค์การบริหารส่วนกลางของคริสตจักรคาทอลิก
== มุขนายกเกียรตินามในประเทศไทย ==
ในช่วงที่คริสตจักรโรมันคาทอลิกในประเทศไทยยังอยู่ในยุคมิสซัง มีประมุขมิสซังสยามหลายท่านได้ดำรงตำแหน่งเป็นมุขนายกเกียรตินาม เช่น มุขนายก ฌ็อง-บาติสต์ ปาลกัว เป็นมุขนายกเกียรตินามแห่งมาลลอส (Mallos) ในช่วงแรกนั้นชาวคาทอลิกในไทยยังมีน้อย ประมุขมิสซังซึ่งเป็นมุขนายกเกียรตินามทั้งหมดจึงเป็นมิชชันนารีชาวตะวันตก ต่อมาจึงเริ่มมีการแต่งตั้งบาทหลวงชาวไทยขึ้นเป็นประมุขมิสซังและรับตำแหน่งมุขนายกเกียรตินาม โดยมีมุขนายก แจง เกิดสว่าง เป็นมุขนายกเกียรตินามคนแรกที่เป็นคนไทย มุขนายกเกียรตินามชาวไทยทั้งหมด มีลำดับดังนี้
{|class="wikitable"
|-
! ลำดับ || รายนาม || ประมุขมิสซัง || มุขนายกเกียรตินาม || ได้รับแต่งตั้ง
|-
| 1 || มุขนายก ยาโกเบ แจง เกิดสว่าง || จันทบุรี || Barcusus || 11 พฤษภาคม ค.ศ. 1944
|-
| 2 || มุขนายก ฟรังซิสเซเวียร์ สงวน สุวรรณศรี || จันทบุรี || OenoandaUrci || 8 มกราคม ค.ศ. 19533 เมษายน ค.ศ. 1970
|-
| 3 || มุขนายก มีคาแอล มงคล ประคองจิต || ท่าแร่-หนองแสง || Blaundus || 7 พฤษภาคม ค.ศ. 1953
|-
| 4 || มุขนายก มีคาแอล เกี้ยน เสมอพิทักษ์ || ท่าแร่-หนองแสง||  Octaba || 15 กุมภาพันธ์ ค.ศ. 1959
|-
| 5 || มุขนายก ยอแซฟ ยวง นิตโย || กรุงเทพฯ || Obba || 3 กันยายน ค.ศ. 1963
|}
เมื่อมิสซังต่าง ๆ ในประเทศไทยถูกยกสถานะขึ้นเป็นมุขมณฑลแล้ว ก็ไม่มีบาทหลวงไทยคนใดได้รับตำแหน่งมุขนายกเกียรตินามอีก
== ดูเพิ่ม ==
มุขนายก
เขตผู้แทนพระสันตะปาปา
มุขมณฑล
== อ้างอิง ==
มุขนายก
สารานุกรม หรือพจนานุกรมอันเป็นระบบว่าด้วยวิทยาศาสตร์ ศิลปกรรม และหัตถกรรม

สารานุกรม หรือพจนานุกรมอันเป็นระบบว่าด้วยวิทยาศาสตร์ ศิลปกรรม และหัตถกรรม (Encyclopédie, ou dictionnaire raisonné des sciences, des arts et des métiers; Encyclopedia, or Systematic Dictionary, on Sciences, Arts and Crafts) หรือมักเรียกโดยย่อว่า "สารานุกรมฯ" (Encyclopédie; "อองซีโกฺลเปดี") เป็นชื่อของสารานุกรมสามัญ ซึ่งเผยแพร่ในประเทศฝรั่งเศส ระหว่าง ค.ศ. 1751–1772 และต่อมาได้มีการเพิ่มเติมเนื้อหา ปรับปรุง และแปลเพิ่มขึ้นอีกหลายครั้ง
ชื่อเต็มของสารานุกรมนี้ คือ "สารานุกรม หรือพจนานุกรมอันเป็นระบบว่าด้วยวิทยาศาสตร์ ศิลปกรรม และหัตถกรรม โดยสมาคมชาวอักษรศาสตร์ ซึ่งอำนวยการโดยนายดีเดอโรต์ จากสถาบันวิทยาศาสตร์และวิจิตรศิลป์แห่งปรัสเซีย และในส่วนคณิตศาสตร์ โดยนายดาลองแบร์ จากราชบัณฑิตยสภาด้านวิทยาศาสตร์แห่งปารีส จากราชบัณฑิตยสภาด้านวิทยาศาสตร์แห่งปรัสเซีย และจากราชสมาคมแห่งลอนดอน" (Encyclopédie, ou Dictionnaire raisonné des sciences, des arts et des métiers, par une société de gens de lettres, mis en ordre par M. Diderot de l'Académie des Sciences et Belles-Lettres de Prusse, et quant à la partie mathématique, par M. d'Alembert de l'Académie royale des Sciences de Paris, de celle de Prusse et de la Société royale de Londres; Encyclopedia, or Systematic Dictionary, on Sciences, Arts and Crafts by the Society of the Men of the Letters, made orderly by Mr Diderot of the Prussian Academy of Science and Belles-lettres and, with Respect to Mathematics, by Mr d'Alembert of the Paris Royal Academy of Sciences, of the same of Prussia and of the Royal Society of London)
== แหล่งข้อมูลอื่น ==
สารานุกรมฯ ฉบับออนไลน์ (ต้นฉบับภาษาฝรั่งเศส)
On-line version with an English interface and the dates of publication
Encyclopédie collaborative translation project, currently contains a rather small but growing collection of articles translated into English (1,217 articles as of January 17, 2011).
The Encyclopedie, discussion on the BBC Radio 4 programme In Our Time, broadcast on October 26, 2006. With Judith Hawley, Senior Lecturer in English at Royal Holloway, University of London, Caroline Warman, Fellow and Tutor in French at Jesus College, Oxford, David Wootton, Anniversary Professor of History at the University of York, and presented by Melvyn Bragg.
สารานุกรมหรือพจนานุกรมอันเป็นระบบ ว่าด้วยวิทยาศาสตร์ ศิลปกรรม และหัตถกรรม ที่วิกิซอร์ซภาษาฝรั่งเศส
ผลงานในคริสต์ทศวรรษ 1750
สารานุกรม
ยุคเรืองปัญญา
เครือข่ายมหาวิทยาลัยอาเซียน

เครือข่ายมหาวิทยาลัยอาเซียน (ASEAN University Network; AUN) เป็นความร่วมมือของสถาบันอุดมศึกษาระหว่างประเทศสมาชิกสมาคมประชาชาติแห่งเอเชียตะวันออกเฉียงใต้ หรืออาเซียน ก่อตั้งขึ้นเมื่อพฤศจิกายน ค.ศ. 1995 รวม 13 สถาบัน ต่อมาได้ขยายความร่วมมือระหว่างอาเซียนเพิ่มมากขึ้นทำให้สมาชิกของเครือข่ายมหาวิทยาลัยอาเซียนเพิ่มจำนวนเป็น 30 สถาบัน 
== สมาชิก ==
== ดูเพิ่ม ==
EAIE
EURODOC
Association of African Universities
Association of Commonwealth Universities
Agence universitaire de la Francophonie (AUF)
European University Association
สมาคมมหาวิทยาลัยภาคพื้นแปซิฟิก
เครือข่ายการศึกษาและการวิจัยแห่งลุ่มแม่น้ำโขง (Greater Mekong Sub-region Academic and Research Network: GMSARN)
== แหล่งข้อมูลอื่น ==
เว็บไซต์อย่างเป็นทางการ
== อ้างอิง ==
ประเทศอิหร่านในเอเชียนเกมส์ 1951

ประเทศอิหร่าน ได้เข้าร่วมการแข่งขันกีฬาเอเชียนเกมส์ 1951 ซึ่งจัดเป็นครั้งที่ 1 ณ กรุงนิวเดลี สาธารณรัฐอินเดีย ในระหว่างวันที่ 4 มีนาคม ถึง 11 มีนาคม ค.ศ. 1951 (พ.ศ. 2494) โดยหลังจากจบการแข่งขัน ประเทศอิหร่าน สามารถคว้าเหรียญมาได้มากเป็นอันดับที่ 3 คือ 8 เหรียญทอง 6 เหรียญเงิน และ 2 เหรียญทองแดง รวม 16 เหรียญ
== สรุปเหรียญรางวัล ==
===ตารางสรุปเหรียญ===
== อ้างอิง ==
ชาติในเอเชียนเกมส์ 1951
พระนางฮ็อนจ็อง

พระนางฮ็อนจ็อง (; 966 – 1 กรกฎาคม 992) พระนามเดิมคือ  ฮวังโบซ็อล หรือ เจ้าหญิงซ็อล เป็นพระราชธิดาพระองค์ที่สองของพระเจ้าแทจงกับพระชายาซ็อนอึย พระองค์ประสูติที่พระราชวังมย็องบก เมืองฮวังจู พระองค์พร้อมกับพี่น้องเป็นเด็กกำพร้าเนื่องจากพระบิดาและพระมารดาของพระองค์สิ้นพระชนม์ในระหว่างการเกิดความวุ่นวายในรัชสมัย พระเจ้าควางจงแห่งโครยอ พระราชาลำดับที่ 4 พระนางซินจองพระอัยกีจึงได้เป็นผู้เลี้ยงดูพระองค์พร้อมกับพี่น้อง เมื่อพระองค์มีพระชนมายุได้ 15 ชันษา พระองค์และเจ้าหญิงซูได้อภิเษกกับ พระเจ้าคย็องจง พระราชาลำดับที่ 5 พระองค์จึงได้พระนามใหม่ว่า ฮ็อนจ็อง ฮวังฮู พระมเหสีองค์ที่ 4 และเจ้าหญิงซูมีพระนามใหม่ว่า ฮ็อนแอ ฮวังฮู พระมเหสีองค์ที่ 3 ของ พระเจ้าคย็องจง ปี ค.ศ. 981 พระเจ้าคยองจงสิ้นพระชนม์พระองค์และพระนางฮ็อนแอจึงได้เสด็จกลับพระราชวังมยองบก ไม่นานหลังจากที่พระองค์เสด็จกลับพระราชวังมย็องบกพระนางซินจ็องพระอัยกีก็สิ้นพระชนม์ ขณะที่ประทับที่วังมยองบกพระองค์ได้พบกับเจ้าชายวังอุกแห่งเมืองคยองจู ทั้งสองพระองค์มีความรักต่อกัน ต่อมาพระองค์จึงได้อภิเษกกับเจ้าชายวังอุกและมีพระราชโอรสคือ เจ้าชายวังซุน หลังจากพระนางประสูติเจ้าชายวังซุนพระนางก็สิ้นพระชนม์ในปี ค.ศ. 992 และปี ค.ศ. 993 เจ้าชายวังอุกก็สิ้นพระชนม์ พระนางฮ็อนแอจึงได้เลี้ยงดูเจ้าชายวังซุน
พระนางฮ็อนจ็องนั้นเป็นเจ้าหญิงที่ปราดเปรื่องด้านการดนตรี พระองค์ชำนาญการบรรเลงผีผาและขลุ่ย พระนางเป็นที่เล่าขานว่ามีพระสิริโฉมงดงามยิ่งนัก
ราชวงศ์โครยอ
บุคคลในยุคราชวงศ์โครยอ
ตัวละครในชอนชู หัวใจเพื่อแผ่นดิน
ราชินีแห่งเกาหลี
เทศบาลเมืองวังน้ำเย็น

วังน้ำเย็น เป็นองค์กรปกครองส่วนท้องถิ่นประเภทเทศบาลเมือง ตั้งอยู่ในอำเภอวังน้ำเย็น จังหวัดสระแก้ว
== ที่ตั้งและอาณาเขต ==
เทศบาลเมืองวังน้ำเย็นมีพื้นที่ 61.5 ตารางกิโลเมตร ครอบคลุมพื้นที่ทั้งหมดของตำบลวังน้ำเย็น ในอำเภอวังน้ำเย็น จังหวัดสระแก้ว ตั้งอยู่ทางทิศใต้ของจังหวัดสระแก้ว ห่างจากตัวจังหวัดประมาณ 37 กิโลเมตร
ทิศเหนือ ติดต่อกับตำบลคลองหินปูน อำเภอวังน้ำเย็น จังหวัดสระแก้ว
ทิศใต้ ติดต่อกับตำบลวังใหม่ อำเภอวังสมบูรณ์ จังหวัดสระแก้ว
ทิศตะวันออก ติดต่อกับตำบลซับมะกรูด ตำบลไทรเดี่ยว อำเภอคลองหาด จังหวัดสระแก้ว
ทิศตะวันตก ติดต่อกับตำบลตาหลังใน อำเภอวังน้ำเย็น จังหวัดสระแก้ว
== ประวัติ ==
ตำบลวังน้ำเย็นเดิมอยู่ในเขตกิ่งอำเภอวังน้ำเย็น จังหวัดปราจีนบุรี โดยมีนายประทีป จิราวัฒน์ นายอำเภอสระแก้ว เป็นประธานกรรมการสุขาภิบาลวังน้ำเย็นคนแรก และตั้งชื่อ สุขาภิบาลวังน้ำเย็น ตามตำบลที่ตั้งอยู่ ต่อมาในปี พ.ศ. 2537 ได้กำหนดให้สุขาภิบาลวังน้ำเย็นเป็นสุขาภิบาลที่มีฐานะการคลังเพียงพอที่จะบริหารงานประจำสุขาภิบาลได้ โดยมีนายวันชัย นารีรักษ์ เป็นประธานกรรมการสุขาภิบาลวังน้ำเย็นที่มาจากการเลือกตั้งเป็นคนแรก และต่อมาสุขาภิบาลวังน้ำเย็นได้รับยกฐานะเป็นเทศบาลตำบลเมื่อวันที่ 25 พฤษภาคม พ.ศ. 2542
ต่อมาในปี พ.ศ. 2553 ได้มีการควบรวมเทศบาลตำบลวังน้ำเย็นและองค์การบริหารส่วนตำบลวังน้ำเย็นเข้าด้วยกัน เพื่อประโยชน์ในการจัดบริการสาธารณะ พร้อมทั้งเปลี่ยนแปลงเขตเทศบาลตำบลวังน้ำเย็น เมื่อวันที่ 7 กันยายน พ.ศ. 2553 และได้รับการยกฐานะเป็น เทศบาลเมืองวังน้ำเย็น ตั้งแต่วันที่ 10 พฤศจิกายน พ.ศ. 2553
== ประชากร ==
จำนวนประชากรทั้งสิ้น 20,893 คน แบ่งเป็นชาย 10,349 คน หญิง 10,544 คน มีหมู่บ้านที่อยู่ในเขตเทศบาลเมืองวังน้ำเย็น จำนวน 19 หมู่บ้าน ดังนี้
หมู่ที่ 1 บ้านวังน้ำเย็น
หมู่ที่ 2 บ้านทรัพย์นิยม
หมู่ที่ 3 บ้านสวนป่า
หมู่ที่ 4 บ้านเกศแก้ว
หมู่ที่ 5 บ้านวังแดง
หมู่ที่ 6 บ้านวังจำปี
หมู่ที่ 7 บ้านคลองสารพา
หมู่ที่ 8 บ้านซับพลู
หมู่ที่ 9 บ้านวังเทพนิมิตร
หมู่ที่ 10 บ้านวังเจริญ
หมู่ที่ 11 บ้านชัยณรงค์
หมู่ที่ 12 บ้านภูเวียง
หมู่ที่ 13 บ้านมิตรสัมพันธ์
หมู่ที่ 14 บ้านวังศิลา
หมู่ที่ 15 บ้านโคกสนั่นพัฒนา
หมู่ที่ 16 บ้านวังชมพู
หมู่ที่ 17 บ้านท่าวังหิน
หมู่ที่ 18 บ้านวังบูรพา
หมู่ที่ 19 บ้านวังแก้ว
มีผู้นับถือศาสนาพุทธร้อยละ 99 มีจำนวนวัด 7 วัด ได้แก่ วัดเขาป่าแก้ว วัดเกศแก้ว วัดวังจำปี วัดวังแดง วัดวังน้ำเย็น วัดศรีเจริญทรัพย์ และวัดสวนป่า
== อ้างอิง ==
== แหล่งข้อมูลอื่น ==
เว็บไซต์เทศบาลเมืองวังน้ำเย็น
วังน้ำเย็น
อำเภอวังน้ำเย็น